Huurders: Hoe om groot huurverhogings te vermy - Jou Geld | Solidariteit WêreldJou Geld | Solidariteit Wêreld
Tuis › Artikels › Huurders: Hoe om groot huurverhogings te vermy
Huurders: Hoe om groot huurverhogings te vermy
In hierdie swak ekonomie is die vertroue van verbruikers sowel as huurders ewe laag.
Mense werk ook in onsekere, onstabiele poste, met afleggings aan die orde van die dag. Nogtans bly huurverhogings die norm en eienaars is ook geregtig op eskalasies om hulle beleggings groeikrag te gee.
Die bepaling van 'n huurverhoging mag in 'n kontrak gedelimiteer wees, maar in die meeste gevalle is daar beweegruimte vir huurders om te onderhandel oor laer verhogingskoers.
Jacqui Savage, nasionale bestuurder van verhuringsbesigheidsontwikkeling vir die Rawson Eiendomsgroep, sê 'n regverdige onderhandeling is in die beste belang van al die betrokkenes. "Baie mense verkeer steeds onder die indruk dat 'n 10% jaarlikse huurverhoging standaard is. In werklikheid is daar geen wettige minimums, maksimums of 'standaard' syfers nie – jaarlikse eskalasie word vasgestel op 'n geval-tot-geval basis."
"Die Huurtribunaal is baie duidelik oor die feit dat verhogings redelik moet wees, wat beteken eienaars moet in staat wees op hulle eskalasiesyfers te rugsteun met behoorlik nagevorsde nywerheidsneigings," sê Savage.
Sy sê eienaars moet elke geval op meriete behandel. "Goeie huurders wat jy plek oppas, betyds betaal en goed met jou besturende agent kommunikeer, kan hulle gewig in goud werd wees. Die nasionale persentasie van huurders met goeie rekords is stadig aan die verbeter, maar dit is beslis nog die moeite werd om 'n ietwat laer eskalasiekoers te oorweeg as dit beteken jy sal 'n betroubare huurder in plek en gelukkig hou."
Hier lê huurders se onderhandelingsmag. "Jy wil die tipe huurder wees wat die eienaar nie wil verloor nie. Ja, dit beteken jy betaal jou huur betyds, maar dit beteken ook om proaktief te wees wanneer dit kom by klein, dag-tot-dag takies en kleiner reparasies. As jy die eienaar kontak elke keer as 'n gloeilamp vervang moet word, sal hy nie spyt wees om jou vaarwel toe te roep nie."
Met bogenoemde in gedagte, het Willem le Roux van Le Roux Prokureurs Ing en Grant Rea, huurspesialis by RE/MAX Living in Kaapstad, spesifieke riglyne neergelê wat huurders in gedagte moet hou wanneer hulle oor hulle huurverhoging onderhandel:
Die mees effektiewe manier om die boodskap oor te dra dat jy 'n pligsgetroue huurder is, is om betyds en ten volle te betaal. Dit mag beteken dat jy gereeld een dag voor die huur betaalbaar is, betaal.
Goeie kommunikasie is absoluut noodsaaklik, en om die agent/eienaar ingelig te hou oor enige onderhoud (noodsaaklike onderhoud) en buigbaar te wees vir toegangverlening vir reparasies sal jou laat uitstaan as 'n redelike bewoner.
Wees redelik en verstaan dat die agent of eienaar nie verplig kan word om aan enige en elke klein onderhoudsitem aandag te skenk nie.
Om die inisiatief te neem om self reparasies te doen, sal jou saak versterk wanneer jy onderhandel vir 'n kleiner verhoging.
Hou die eiendom netjies, skoon en fatsoenlik.
Hou rekord van items waaraan jy aandag geskenk het of op die eiendom verbeter het.
Herinner die agent of eienaar daaraan sonder om te probeer om 'n kleiner verhoging af te dwing.
Fin24, 27 December 2016, "How to avoid a big rental increase", https://www.fin24.com/Money/Property/how-to-avoid-a-big-rental-increase-20161227.
Rawson Properties, 2019, "How to negotiate a fair rental increase", https://blog.rawson.co.za/how-to-negotiate-a-fair-rental-increase.
Willem le Roux, 16 April 2019, "How to negotiate a reasonable rental increase", https://www.evictionlawyers.co.za/legal-news/negotiate-rental-increase/.